De danske curlingkvinder lider nederlag ved VM | Seneste sport | DR
De danske curlingkvinder lider nederlag ved VM
2. maj kl. 00:52Anders Melchior Frigaard
Lørdagens anden kamp for de danske curlingkvinder blev til et nederlag mod Sverige.
9-3 vandt svenskerne ved VM i Canada.
Svenskernes sejr blev grundlagt på to gode ender, hvor de scorede henholdsvis tre og fire point i anden og niende ende.
Dermed er status for Danmark efter tre kampe en sejr og to nederlag ved VM.
46 min. sidenKasper Aleksander Thrane
54 min. sidenKasper Aleksander Thrane
I dag kl. 11:55Sofia Morre Christensen
I går kl. 19:26Malte Nørgaard
I går kl. 17:56Malte Nørgaard
I går kl. 17:52Malte Nørgaard
I går kl. 15:48Malte Nørgaard
I går kl. 14:57Malte Nørgaard
8. maj kl. 15:23Sebastian Taarsted Bagger
Højbjerg og Tottenham taber stort skridt i kampen for top fire
Pierre Emile Højbjerg og Tottenhams chancer for at komme i top fire i Premier League lider et knæk, efter de i dag tabte 3-1 ude mod Leeds.
Med 56 point ligger danskerens klub på en nuværende sjetteplads i den bedste engelske række, og med tre spillerunder igen har de fem point op til fjerdepladsen Chelsea, der dog har spillet en kamp mindre end Tottenham.
Kun ligaens fire øverste hold kvalificerer sig til den europæiske klubturnering Champions League. Efter dagens kamp ser det derfor ud til, at danskerens klub får brug for et mindre mirakel, hvis de skal ende i ligaens top fire og kvalificere sig til den prestigefyldte turnering.
8. maj kl. 14:44Sebastian Taarsted Bagger
Neymar forlænger kontrakten i PSG
Den brasilianske fodboldspiller Neymar forlænger sin kontrakt med storklubben PSG, så den løber frem til 2025.
Brasilianeren har spillet i PSG siden 2017, og har siden da formået at notere sig for hele 85 mål og 51 målgivende afleveringer i de 112 kampe, han har spillet for klubben.
8. maj kl. 14:35Sebastian Taarsted Bagger
Norsk langrendsstjerne få sekunder fra OL-krav i 10.000-meterløb
Norske Therese Johaug er mest kendt for at løbe hurtigt på et sæt langrendsski. Men hun løber også ret hurtigt i løbesko.
Lørdag var den norske langrendsstjerne nemlig blot otte sekunder fra at indfri det olympiske kvalifikationskrav i 10.000-meterløb til et løb i Oslo.
Kvalifikationskravet lyder på 31 minutter og 25 sekunder, og nordmanden klarede distancen på 31 minutter og 32,8 sekunder.
Sidste år skulle 32-årige Johayg have deltaget i 10.000-meterløb ved EM i atletik, men mesterskabet blev aflyst på grund af coronapandemien.